hotchpotch/miracl-hf-unified huggingface dataset:
আবদুর রাজ্জাক (অধ্যাপক)
আব্দুর রাজ্জাক (১৯১৪ - ২৮ নভেম্বর, ১৯৯৯) বাংলাদেশের একজন বিশিষ্ট শিক্ষাবিদ এবং বুদ্ধিজীবী। ১৯৭৩ সালের প্রথমদিকে ভারতের দিল্লি বিশ্ববিদ্যালয় তাঁকে পিএইচডি প্রদান করে। ১৯৭৫ সালে বাংলাদেশ সরকার তাঁকে জাতীয় অধ্যাপক হিসেবে মনোনীত করে।
তাঁর জ্ঞানের পরিধি বিস্তৃত ছিল বিশেষত প্রাশ্চ্যতত্ত্ব, ইতিহাস ও রাজনীতিতে। তিনি 'শিক্ষকদের শিক্ষক' হিসেবে অভিহিত হতেন। তাঁর অনুগামীদের মধ্যে শুধু বুদ্ধিজীবী নয়, শেখ মুজিবুর রহমানসহ অনেক রাজনৈতিক নেতাও ছিলেন।
রাজ্জাক ১৯১৪ সালে ঢাকার নবাবগঞ্জ উপজেলার পাড়াগ্রামে জন্মগ্রহণ করেন। তাঁর বাবা আব্দুল আলি একজন পুলিশ অফিসার ছিলেন। তিনি ঢাকার মুসলিম সরকারি উচ্চ বিদ্যালয় থেকে মাধ্যমিক এবং ঢাকা কলেজ থেকে উচ্চ-মাধ্যমিক পাস করেন। ১৯৩১ সালে তিনি ঢাকা বিশ্ববিদ্যালয়ের রাজনৈতিক অর্থনীতি বিভাগে ভর্তি হন। ১৯৩৬ সালে তিনি প্রথম শ্রেণিতে স্নাতকোত্তর পাস করেন। তিনি লন্ডন স্কুল অফ ইকোনমিক্সে অধ্যাপক হ্যারল্ড লাস্কির অধীনে পিএইচডি করার জন্যে লন্ডন গমন করেন; তবে লাস্কি পরলোকগমন করায় তাঁর থিসিস মূল্যায়ন করার মতো কেউ নেই এই বিবেচনায় তিনি থিসিস জমা না-দিয়েই (অর্থাৎ কোনো ডিগ্রি ছাড়াই) দেশে প্রত্যাবর্তন করেন।
১৯৩৬ সালে তিনি ঢাকা বিশ্ববিদ্যালয়ের রাজনৈতিক-অর্থনীতি বিভাগে প্রভাষক হিসেবে যোগ দেন। পরবর্তীতে এ বিভাগ থেকে অর্থনীতি এবং রাষ্ট্রবিজ্ঞান দুটি পৃথক বিভাগ প্রতিষ্ঠিত হলে তিনি রাষ্ট্রবিজ্ঞান বিভাগে যোগ দেন। পদোন্নতির আবেদন করতেন না বিধায় তিনি দীর্ঘকাল জ্যৈষ্ঠ প্রভাষক হিসেবে কর্মরত ছিলেন। ১৯৭৫ বাংলাদেশ সরকার তাঁকে জাতীয় অধ্যাপক হিসেবে নিয়োগ দিলে তিনি ঢাকা বিশ্ববিদ্যালয় থেকে অবসর নেন।
প্রফেসর আব্দুর রাজ্জাক অল্প কিছু প্রবন্ধ ছাড়া কিছুই রচনা না করলেও তাঁর অসাধারণ জ্ঞান ও প্রজ্ঞার কারণে কিংবদন্তির খ্যাতি অর্জন করেন। আহমদ ছফা তাঁকে নিয়ে "যদ্যপি আমার গুরু" নামে একটি বই রচনা করেছেন। এছাড়া সরদার ফজলুল করিম তাঁর সাথে আলাপচারিতার ওপর ভিত্তি করে একটি বই লিখেছেন "ঢাকা বিশ্ববিদ্যালয় ও পূর্ববঙ্গীয় সমাজঃ অধ্যাপক আব্দুর রাজ্জাকের আলাপচারিতা"।
কসাই পাখি
কসাই পাখি () বা লাটোরা একদল ছোট ও মাঝারি আকারের মাংসাশী পাখি। পৃথিবীতে ৪ গণে যে ৩১ প্রজাতির (মতান্তরে ৩ গণে ৩০ প্রজাতি) কসাই দেখতে পাওয়া যায়, তারা সকলেই Laniidae (ল্যানিডি) গোত্রের অন্তর্গত। এরা সকলেই প্যাসারিফর্মিস বর্গের অন্তর্ভুক্ত। সবচেয়ে বড় গণ "ল্যানিয়াস" নাম এসেছে ল্যাটিন "lanius" থেকে যার অর্থ কসাই। এদের অদ্ভুত শিকার ধরার এবং সংরক্ষণ করার প্রবণতার জন্য এদের নাম হয়েছে "কসাই"। এরা শিকার ধরে ঠিক কসাইয়ের দোকানে মাংস গাঁথার মত করে শিকারকে কাঁটা বা অন্য কোন চোখা জিনিসে গেঁথে রাখে।
অধিকাংশ কসাই পাখির আবাস ইউরেশিয়া আর আফ্রিকায়। কেবল দুইটি প্রজাতি, মোটামাথা কসাই ("Lanius ludovicianus") আর বড় মেটেকসাই ("Lanius excubitor") উত্তর আমেরিকায় প্রজনন ও বংশবৃদ্ধি করে। দক্ষিণ আমেরিকা আর অস্ট্রেলিয়ায় এর কোন প্রজাতি দেখা যায় না, তবে একটি প্রজাতি নিউ গিনি পর্যন্ত বিস্তৃত। কসাই পাখিদের বিস্তৃতিতে বিভিন্নতা দেখা যায়। যেমন- বড় মেটেকসাইয়ের আবাস প্রায় পুরো উত্তর গোলার্ধ জুড়ে অথচ নিউটনের ফিসক্যালের নিবাস শুধু ছোট দ্বীপ সাঁউ তুমিতে।
অধিকাংশ কসাই পাখি খোলা তৃণভূমি, আবাদি জমি, সাভানা বা স্তেপ অঞ্চলে বসবাস করে। গুটিকয়েক প্রজাতিকে ঘন বনে দেখা যায়। কিছু প্রজাতি গ্রীষ্মকালে উত্তর গোলার্ধে প্রজনন করে এবং শীতকালে দক্ষিণে পরিযায়ী হয়ে আসে।
কসাই পাখিরা আকারে ২০ থেক ২৫ সেন্টিমিটার পর্যন্ত হয়। এদের ঠোঁট খুব বলিষ্ঠ, পাশে চাপা, আগায় 'দাঁত' বা গভীর খাঁজ থাকে। শিকারী পাখির মত এদের উপরের ঠোঁট বড়শির মত করে বাঁকানো। নাকের ছ্যাঁদা প্রায় গোলাকার। এদের পালক দৃঢ়, ডানা গোলাকার ও প্রান্তে সূচালো, লেজ ডানার সমান কিংবা বড় এবং ক্রম সজ্জিত। দেহে ধূসর বা বাদামি রঙের প্রাধান্য থাকে, সাথে সাধারণত লালচে, কালো বা সাদা রঙের সহাবস্থান থাকে। ডাক খুব তীক্ষ্ন।
কসাই পাখি বিভিন্ন পোকামাকড় থেকে শুরু করে ইঁদুর, টিকটিকি, ছোট পাখি ইত্যাদি শিকার করে। অর্থাৎ তাদের শিকারোপযোগী সব কিছুই তারা খায়। এরা শিকারকে গেঁথে রাখে। কারণ এর ফলে শিকার ছোট টুকরায় বিভক্ত হয় আর তাতে খাওয়া সহজ হয়। আবার এটা খাদ্য সংরক্ষণেরও একটা উপায়। শিকারের অর্ধভুক্ত অংশ পরে এসে খাওয়া যায়। আবার এভাবে বিষাক্ত পোকামাকড় গেঁথে রাখলে তাদের বিষ নিঃশেষ হয়ে যায় এবং দুই-একদিন পরে তা খাওয়া যায়।
কসাই পাখি এলাকাকাতর আর এক এলাকার পাখি তার এলাকায় অন্য পাখির অনুপ্রবেশ বরদাশত করে না। এমনিতে এরা একাকী চলাফেরা করে এবং প্রজনন মৌসুমে জোড় বাঁধে। এসময়ও এদের এলাকাকাতরতা প্রকাশ পায়। পরিযানের সময় এরা নিজেদের জন্য আলাদা এলাকা ঠিক করে নেয় এক এলাকায় অনেক কসাই পাখি অবস্থান করলে এলাকার দখল নিয়ে এদের মধ্যে ব্যাপক সংঘর্ষ ঘটতে পারে।
কসাই পাখি সাধারণত শিকার ধরার উদ্দেশ্যে বিস্তীর্ণ খোলা প্রান্তরের কোন এক উঁচু ডালে বসে থাকে। নিজ এলাকায় অনুপ্রবেশ ঠেকানোর জন্য এভাবে বসে বসে এলাকা নজরে রাখে।
গোত্র: LANIIDAE
চাহাত (১৯৯৬-এর চলচ্চিত্র)
চাহত (, ) এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন মহেশ ভাট এবং যৌথভাবে প্রযোজনা করেছেন রবিন ভাট ও বিরল লাখিয়া। ছবিতে প্রধান দু'টি চরিত্রে অভিনয় করেছেন শাহরুখ খান ও পূজা ভাট ইবিং একটি নেতিবাচক ভূমিকায় আছেন নাসিরুদ্দিন শাহ্। ছবিটি ১৯৯৬ সালের ৬ জুন মুক্তি লাভ করে।
আর্মি (চলচ্চিত্র)
আর্মি (ইং: Army) এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন রাম শেঠি এবং ছবিটিতে অভিনয় করেছেন শ্রীদেবী, ড্যানি দেনজংপা, শাহরুখ খান, রণিত রাই, রভি কিষান ও মনীশ ব্যাহল। এটি ১৯৯৬ সালের ২৮ জুন মুক্তি দেয়া হয়।
দুশমন দুনিয়া কা
দুশমন দুনিয়া কা () এটি ১৯৯৬ সালের একটি বলিউড চলচ্চিত্র। ছবিটি পরিচালনা করেছেন মেহমুদ এবং প্রযোজনা করেছেন অশোক মিশ্র। ছবিটিতে অভিনয় করেছেন নবাগত লায়লা মেহদিন, মঞ্জুর আলী ও জীতেন্দ্র এছাড়াও শাহরুখ খান ও সলমান খান বিশেষ অতিথি হিসেবে আবির্ভূত হন।
গুদগুদি
গুদগুদি () এটি একটি ভারতীয় হিন্দি চলচ্চিত্র। ছবিটি পরিচালনা করেছেন বাসু চ্যাটার্জী এবং প্রযোজনা করেছেন অশোক মিশ্র। ছবিটিতে অভিনয় করেছেন অনুপম খের, প্রতিভা সিনহা, দেব মুখার্জী, যুগল হংসরাজ, প্রতিক্ষা লঙ্কার ও এবং একটি বিশেষ অতিথি চরিত্র হিসেবে আছেন শাহরুখ খান।
অজয় প্রসাদ বোম্বে (অধুনা মুম্বাই) আসে একটি বিয়ের নিমন্ত্রণ রক্ষা করতে। তার স্ত্রী ও ছেলে আসতে পারেনি অজয়ের সাথে। অজয়ের মূল সমস্যা সে ভীষন কল্পনাবিলাসী। অদ্ভুত, আজগুবি ভাবনা চিন্তা করে ও বাস্তবের সাথে মিলিয়ে হাসির খোরাক তৈরি করে থাকে প্রায়ই। রবি নামক এক ব্যক্তি অজয়কে নিয়ে আসে এক ফ্ল্যাটবাড়িতে যেখানে উল্টোদিকেই থাকে চাঁদনী, যে কিনা উঠতি অভিনেত্রী ও বিজ্ঞাপনের মডেল। অজয় তার প্রতি দুর্বল হয়ে পড়ে এবং তার কল্পনার ঘোড়দৌড় জন্ম দেয় অনাবিল হাসির।
২০০৮ গ্রীষ্মকালীন অলিম্পিকে দৌড়বাজী – পুরুষদের ৫০০০ মিটার
২০০৮ অলিম্পিক গেমসে পুরুষদের ৫০০০মিটার দৌড়ানোর প্রতিযোগিতা আগস্টের ২০ থেকে ২৩ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৩:২১.৫০সেকেন্ড (A মান) এবং ১৩:২৮.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম চারজন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।
ইয়েস বস
ইয়েস বস () এটি ১৯৯৭ সালের একটি বলিউড চলচ্চিত্র। ছবিটি পচালনা করেছেন আজিজ মির্জা। ছবিটিতে অভিনয় করেছেন শাহরুখ খান, জুহি চাওলা ও আদিত্য পান্চলি। এটি ১৯৯৭ সালের ১৮ জুলাই মুক্তি পায়। ছবিটি For Love or Money নামের চলচিত্রের কাহিনীর ছায়া অবলম্বনে নির্মিত। ছায়াছবিটি ১৯৯৭ সালে বলিউডে মুক্তিপ্রাপ্ত সর্বাধিক আয়ের তালিকায় ১৩ তম ব্যবসাসফল ছবি ।
ছবির গল্প গড়ে উঠেছে রাহুল শাহরুখ খান কে কেন্দ্র করে, একজন মধ্যবিত্ত আয়ের মানুষ, যে তার চাকরিতে বাড়তি আয়ের জন্য অফিস প্রধানের বিভিন্ন মেয়েদের সাথে পরকীয়া সম্পর্ক চালাতে সাহায্য করে। তার বস সিদ্ধার্থ আদিত্য পাঞ্চলি, একজন লোভী ব্যক্তি যে এক ধনী মেয়েকে কাশ্মিরা শাহ ফাঁদে ফেলে বিয়ে করেছে কেবলমাত্র মেয়েটির বিশাল সম্পত্তির জন্য।
সীমা জুহি চাওলা, এক উচ্চাকাঙ্ক্ষী তরুণী ও উঠতি মডেল। রাহুল আর সীমার পরিচয় হয় কিন্তু সিদ্ধার্থ সীমাকে পছন্দ করে তার লালসা মেটানোর জন্য এবং রাহুলকে বলে সীমাকে ফাঁদে ফেলতে, যাতে সে তাকে ভোগ করতে পারে। অন্য উপায় না পেয়ে রাহুল তাই করে । কিন্তু রাহুলের মনের মধ্যে সীমার জন্য ভালোবাসা জন্ম নেয়। সীমা যদিও সিদ্ধার্থের প্রেমে পড়ে, কিন্তু তার স্ত্রীকে বোকা বানাতে সীমা ও রাহুল ছদ্ম স্বামী স্ত্রীর অভিনয় করতে বাধ্য হয় । কিন্তু বিদেশে শুটিং করতে যেয়ে সীমা ধীরে ধীরে রাহুলের সরলতায় মুগ্ধ হয়।
রাহুলের মায়ের হৃৎপিণ্ডের সমস্যার কারনে তিনি কোন মানসিক আঘাত সহ্য করতে পারেন না। ভূষণ গুলশান গ্রোভার রাহুলকে চাপে রাখতে রাহুলের মাকে জানায় রাহুল বিবাহিত। মাকে ভালো রাখতে রাহুল ও সীমা তাদের ছদ্ম স্বামী স্ত্রীর অভিনয় চালিয়ে যেতে বাধ্য হয় এবং এক পর্যায়ে একে অন্যের প্রেমে পড়ে।
যখন সিদ্ধার্থ এ কথা জানতে পারে সে রাহুলকে চাকরী থেকে বরখাস্ত করে । কিন্তু ভালবাসার জয় হয় যখন সীমা বিত্ত বৈভব ছেড়ে রাহুলের কাছে ফিরে যায়।ইয়েস বস
সাউন্ড ট্র্যাক এ্যালবাম - যতিন ,ললিত
মুক্তির সময়- ১৯৯৭
ধরন- ছায়াছবির গান
দৈর্ঘ্য ৩০:২১
ছবিটিতে ৬ টি গান ছিল, কথা লিখেছিলেন জাভেদ আখতার, সঙ্গীত পরিচালনা করেন যতীন-ললিত
১ মে কোঁই এয়সা গীত গায়ু অভিজিত, অলকা ০৫:১১ 
২ চুড়ি বাজে হ্যাঁয় কাহি উদিত নারায়ন, অলকা ০৫:০৫
৩ চান্দ তারে অভিজিত ০৪:৪৮
৪ সুনিয়ে তো অভিজিত ০৫:১২
৫ জাতা হ্যাঁয় টু কাহা অভিজিত ০৫:৩৫
৬ এক দিন আপ কুমার শানু, অলকা ০৪:৩০
জয়ী 
• শ্রেষ্ঠ গায়ক - অভিজিত - "মে কোঁই এয়সা গীত গায়ু "
মনোনয়ন 
• শ্রেষ্ঠ অভিনেতা - শাহরুখ খান 
• শ্রেষ্ঠ অভিনেত্রী - জুহি চাওলা
• শ্রেষ্ঠ সঙ্গীত - যতীন-ললিত
• শ্রেষ্ঠ গীতিকিতিকারজাভেদ আখতার- চান্দ তারে
• [[ ফিল্মফেয়ার শ্রেষ্ঠ খল অভিনেতা - আদিত্য পাঞ্চলি
[[বিষয়শ্রেণী:১৯৯৭-এর চলচ্চিত্র]]
[[বিষয়শ্রেণী:হিন্দি ভাষার চলচ্চিত্র]]
[[বিষয়শ্রেণী:ভারতীয় চলচ্চিত্র]]
সেগুন
সেগুন (ইংরেজি: Teak) হল নিরক্ষীয় ও ক্রান্তিয় অঞ্চলের এক প্রজাতির গাছ এবং এ গাছের কাঠ । এর বৈজ্ঞানিক নাম Tectona grandis । এ গাছের কাঠ বেশ শক্ত হয় এবং আসবাবপত্র বানাতে সেগুন কাঠের ব্যবহার সমাদৃত । সেগুন গাছের আদি নিবাস দক্ষিণ ও দক্ষিণপূর্ব এশিয়া, বিশেষত: ভারত, বাংলাদেশ, মায়ানমার, ইন্দোনেশিয়া ও মালয়েশিয়া । তবে পৃথিবীর বিভিন্ন দেশে বর্তমানে এ গাছ পাওয়া যায় ও বাণিজ্যিক ভিত্তিতে চাষ করা হয় যার মধ্যে উল্ল্যেখযোগ্য হল আফ্রিকা ও ক্যারিবিয়ান দেশকসমূহ । পৃথিবীর মোট সেগুন কাঠের যোগানের একতৃতীয়াংশই আসে মায়ানমার থেকে ।
সেগুন গাছ একটি বৃহৎ পর্ণমোচী বা পাতাঝরা উদ্ভিদ যা শক্তকাঠের মিশ্রবনভূমিতে বেশি দেখা যায় । সেগুন গাছের ফুল আকারে ছোট, রং সাদা এবং সুগন্ধ যুক্ত আর এর পাতা আকারে বড় এবং পেছন দিকে ছোট আঁশ থাকে ।
সেগুন একটি বৃহদাকার পর্ণমোচী বা পাতাঝরা উদ্ভিদ যা উচ্চতায় ৪০ মিটার পর্যন্ত হয়ে থাকে । এর কান্ডগুলো ধূসর বা ধূসর–বাদামি রংয়ের । পাতাগুলো অনেকটা ডিম্বাকার এবং মাঝে বেশ চওড়া, দৈর্ঘ্যে ১৫–৪৫ সে.মি. (৫.৯–১৭.৭ ইঞ্চি) এবং প্রস্থে ৮–২৩ সে.মি. (৩.১–৯.১ ইঞ্চি) । পাতাগুলো শক্ত বোটার দ্বারা কান্ডের সাথে যুক্ত থাকে এবং বোটা গুলো দৈর্ঘ্যে ২–৪ সে.মি. (০.৮–১.৬ ইঞ্চি) হয়ে থাকে । পাতার প্রান্তগুলো সমান ।
সুগন্ধি সাদা ফুল গুলো ২৫–৪০ সে.মি. লম্বা আর ৩০ সে.মি. ছড়ানো গুচ্ছের মধ্যে জুন থেকে আগস্ট মাসে ফুটে থাকে ।
জাতিসংঘ দিবস
জাতিসংঘ দিবস ২৪শে অক্টোবর তারিখে বিশ্বের সকল স্বাধীন ও সার্বভৌম রাষ্ট্রে উদযাপিত হয়। সাধারণ পরিষদের সিদ্ধান্ত অনুসারে "জাতিসংঘ সনদ" অনুমোদনের দিনে ১৯৪৮ সালে এ দিবস পালনের জন্য নির্দিষ্ট করা হয়েছিল।
জাতিসংঘ দিবসের মাধ্যমে বিশ্ববাসীর কাছে জাতিসংঘের লক্ষ্য এবং উদ্দেশ্যকে উৎসর্গ করা হয়েছে। দিবসটি "জাতিসংঘ সপ্তাহ" যা ২০ থেকে ২৬ অক্টোবর পর্যন্ত চলমান, তার একটি অংশ।
সচরাচরভাবে জাতিসংঘ দিবসে বিভিন্ন ধরণের সভা-সমাবেশ, আলোচনা-অনুষ্ঠান এবং প্রদর্শনীর মাধ্যমে উদযাপিত হয়। মূলতঃ দিবসটিতে জাতিসংঘের বৈশ্বিক অর্জন ও উদ্দেশ্যকে জনসমক্ষে তুলে ধরা হয়। ১৯৭১ সালে জাতিসংঘ সাধারণ পরিষদ ঘোষণা করে যে জাতিসংঘের সদস্যভূক্ত দেশসমূহে দিবসটিকে ছুটির দিন হিসেবে পালনের জন্য সুপারিশ করে।
১৯৪৬ সাল থেকে মার্কিন যুক্তরাষ্ট্রের রাষ্ট্রপতিগণ কালানুক্রমে সাংবাৎসরিকভাবে জাতিসংঘ দিবস উপলক্ষে ভাষণ দিয়ে আসছেন। সর্বশেষ ভাষণটি প্রদান করেন বর্তমান রাষ্ট্রপতি বারাক ওবামা।
কসোভোয় জাতিসংঘ দিবস উপলক্ষে "অন্তর্বর্তীকালীন প্রশাসন" সরকারীভাবে ছুটি ঘোষণা করে।
জাতিসংঘ দিবসের পাশাপাশি একই দিনে বিশ্ব উন্নয়ন তথ্য দিবস পালন করা হয়। জাতিসংঘের উদ্যোগে ১৯৭২ সাল থেকে প্রতি বছরের ২৪ অক্টোবর এ দিনটি বৈশ্বিকভাবে পালিত হয়।
আচানক (১৯৯৮-এর চলচ্চিত্র)
আচানক () ১৯৯৮ সালের একটি বলিউড চলচ্চিত্র। ছবিটি পরিচালনা করেছেন নরেশ মালহোত্রা এবং প্রযোজনা করেছেন বিজয় গালানি। ছবিটিতে অভিনয় করেছেন গোবিন্দ, মনীষা কৈরালা, ফারাহ নাজ এবং একজন বিশেষ অতিথি উপস্থিতি রয়েছে শাহরুখ খান ও সঞ্জয় দত্ত। ছবিটি ১৯৯৮ সালের ১২ জুন মুক্তি দেয়া হয়।
হার দিল যো প্যায়ার কারেগা
হার দিল যো পেয়ার কারেগা () এটি ২০০০ সালের একটি বলিউড চলচ্চিত্র। ছবিটি পরিচালনা করেছেন রাজ কানওয়ার, প্রযোজনা করেছেন সাজিদ নাদিয়াদালা এবং সঙ্গীত পরিচালনা করেছেন অণু মালিক। ছবিটির প্রধান তিনটি চরিত্রে অভিনয় করেছেন সলমান খান, প্রীতি জিন্তা ও রাণী মুখার্জী এবং শাহরুখ খান উপস্থিত হয়েছেন একজন অতিথ হিসেবে। এটি বক্স অফিসে মাঝারি অবস্থান পেয়েছে।
ডেভিড ফিলো
ডেভিড ফিলো () (২০শে এপ্রিল ১৯৬৬) একজন আমেরিকান ব্যবসায়েএ এবং ইয়াহু! এর অন্যতম প্রতিষ্ঠাতা।
ফিলো উইসকনসিনে জন্মগ্রহণ করেন। ৬ বছর বয়সে তারা লুইজিয়ানায় চলে যান।
তিনি লুইজিয়ানার () থেকে কম্পিউটার প্রকৌশলে ব্যাচেলর অব সায়েন্স ডিগ্রি অর্জন করেন। ১৯৯০ সালে তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন।
জেরি ইয়াং
জেরি ইয়াং () একজন ইন্টারনেট উদ্যোক্তা এবং ইয়াহু! এর অন্যতম প্রতিষ্ঠাতা।
জেরি তাইওয়ানের তাইপেই এ জন্মগ্রহণ করেন। তিনি দুই বছর বয়সে বাবাকে হারান। দশ বছর বয়সে মা ও ছোট ভাইসহ ক্যালিফোর্নিয়ায় চলে যান।
জেরি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন।
ওয়ান টু কা ফোর
ওয়ান টু কা ফোর () এটি ২০০১ সালের বলিউড চলচ্চিত্র। ছবিটি পরিচালনা করেছেন কে. শাশিলাল নাইর, প্রযোজনা করেছেন নাজির আহমেদ এবং সঙ্গীত পরিচালনা করেছেন এ আর রহমান। ছবিটিতে অভিনয় করেছেন শাহরুখ খান, জুহি চাওলা ও জ্যাকি শ্রফ। ছবিটি বক্স অফিসে একটি ঈষদুষ্ণ প্রতিক্রিয়া পেয়েছে। এই চলচ্চিত্রটি মূলত ওয়ান গুড কপ এর একটি পুনর্নির্মাণ।
সাথিয়া (চলচ্চিত্র)
সাথিয়া (, , ) এটি ২০০২ সালের একটি বলিউড চলচ্চিত্র। ছবিটি পরিচালনা করেছেন শাদ আলী, যৌথভাবে প্রযোজনা করেছেন বব্বি বেদী, যশ চোপড়া ও মণি রত্ন এবং সঙ্গীত পরিচালনা করেছেন এ আর রহমান। চলচ্চিত্রটিতে অভিনয় করেছেন রাণী মুখার্জী, বিবেক ওবেরয় ও তনুজা। এটি মূলত তামিল ভাষার চলচ্চিত্র আলাইপায়ুদে-এর পুনর্নির্মাণ যেটি পরিচালনা করেছিলেন মণি রত্নম নিজেই এবং ওটিতেও সঙ্গীত পরিচালনা করেছিলেন এ আর রহমান।
এই চলচ্চিত্রটিতে দুটি বর্ধিত চরিত্রে অতিথি শিল্পী হিসেবে উপস্থিত আছেন শাহরুখ খান ও টাবু।সাথিয়া ফিল্মফেয়ার পুরস্কার এর ছয় পুরস্কার জিতেছে.
আলি সইদি-সৈফ
আলি সইদি-সৈফ (, জন্ম ১৫ই মার্চ, ১৯৭৮ কনস্ট্যান্টিন-এ) একজন আলজেরীয় অলিম্পিক দৌড়বীর। যদিও তাঁর পছন্দের বিভাগ হল ১৫০০মিটার দৌড়, কিন্তু ২০০০অলিম্পিক গেমসে তিনি ইথিওপিয়ার মিলিয়ন ওল্ডের কাছে হেরে রৌপ্য পদক জেতেন।
কানাডার এডমন্টনে অনুষ্ঠিত ২০০১ বিশ্বচ্যাম্পিয়নশিপে দৌড়বাজীতে সইদি-সৈফ মূত্র পরীক্ষায় ব্যর্থ হন। তাঁর মূত্রে শক্তিবর্ধক নিষিদ্ধ ন্যানড্রোলোন স্টেরয়েড পাওয়ায় ইন্টারন্যাশনাল অ্যাসোসিয়েশন অফ অ্যাথলেটিক্স ফেডারেশনস-এর তরফ থেকে দুই বছরের জন্য নিলম্বিত হন।
ইয়ে লমহে জুদাই কে
ইয়ে লমহে জুদাই কে (, ) এটি বলিউড এর ধীরগতিতে মুক্তিপ্রাপ্ত একটি রোমান্স চলচ্চিত্র। ছবিটি পরিচালনা করেছেন বিরেন্দ্র নাথ তিওয়ারি এবং প্রযোজনা করেছেন রিতেশ জি নেয়ার। ছবিতে প্রধান দুটি চরুত্রে অভিনয় করেছেন শাহরুখ খান ও রাভিনা ট্যান্ডন এছাড়াও আছেন মহ্নিশ বেহল, নাভনীত নিশান ও কিরণ কুমার। কাহিনী লিখেছেন অনিরুধ তিওয়ারি, এই ছবিটি প্রকৃতপক্ষে ১৯৯৪ সালে শুরু হয়, যদিও এটা ৯ এপ্রিল, ২০০৪-এ মুক্তি হয়েছিল।
রয়েল বেঙ্গল রহস্য (চলচ্চিত্র)
রয়েল বেঙ্গল রহস্য সন্দীপ রায় পরিচালিত ২০১১ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের পঞ্চম চলচ্চিত্র এবং গোরস্থানে সাবধান!-এর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসের ভূমিকায় সাহেব ভট্টাচার্য এবং জটায়ুর ভূমিকায় বিভু ভট্টাচার্য। এটি জটায়ু চরিত্রে বিভু ভট্টাচার্যের শেষ অভিনয়।।
মহীতোষ সিংহ রায়ের আমন্ত্রণে লালমোহন গাঙ্গুলি ওরফে জটায়ু ফেলুদা ও তোপসেকে নিয়ে ভুটানের কাছাকাছি এক জঙ্গলের পাশে তার বাড়িতে যান। তাদের যাওয়ার কিছুদিন পর মহিতোষের সহকারী তড়িৎ মারা যায়। তার মৃতদেহ জঙ্গলে পাওয়া যায়। পুলিশ তদন্ত করে জানায় যে বাঘের আক্রমণে সে মারা গেছে। বাড়িতে থাকেন মহীতোষবাবুর বড় দাদা যিনি মানসিক ভারসাম্যহীন ও মহীতোষের বন্ধু শশাঙ্ক বাবু, যিনি ভাল শিকারী। খুনের জায়গায় ফেলুদা রক্তমিশ্রিত একটি তরবারি খুঁজে পান। ইতিমধ্যে মহিতোষ ফেলুদাকে একটি ধাঁধা দেন। ফেলুদা ধাঁধার উত্তর খুঁজে বের করে এবং মানুষের দাঁতহীন মুখের মত গর্তওয়ালা একটি গাছের থেকে ৫৫ হাত দূরে গুপ্তধনের সন্ধান পান। ফেলুদা তার সঙ্গীদের নিয়ে সেই গুপ্তধনের খুঁজে গেলে পথে তিনি তড়িতের চশমা ও টর্চ লাইট খুঁজে পান। ফলে তিনি আন্দাজ করেন যে তড়িৎও সেই গুপ্তধনের সন্ধান খুঁজে পেয়েছিল। ফেলুদা তদন্ত করে খুঁজে পান আসলে তড়িৎ বাঘের আক্রমণে বা কারো দ্বারা খুন হয় নি। তার হাতের তরবারি বিদ্যুৎ পৃষ্ঠ হয়ে চুম্বকের মত কাজ করে অর্থাৎ প্রকৃতিই তাকে সাজা দেয়।ছবিটি যৌথভাবে প্রযোজনা করে শ্রী ভেঙ্কটেশ ফিল্মস ও সুরিন্দর ফিল্মস। জটায়ুর ভূমিকায় অভিনেতা বিভু ভট্টাচার্য ২২ সেপ্টেম্বর, ২০১১ মারা যান। সেদিনই তার অংশের ডাবিং শেষ হয়েছিল।
টাইমস অফ ইন্ডিয়া ছবিটিকে ৫-এ ৪ রেটিং দিয়েছে এবং এখন পর্যন্ত (২০১৬) করা সন্দীপ রায়ের সেরা ফেলুদা চলচ্চিত্র বলে উল্লেখ করেছে। ইন্ডিয়ান এক্সপ্রেসের সোমা এ চ্যাটার্জি সন্দীপ রায়ের পরিচালনার প্রশংসা করেছেন। তবে গ্রাফিকসের কাজে খুঁত ধরেছেন। সব্যসাচী চক্রবর্তী গোয়েন্দার ভূমিকার জন্য একটু বেশিই বয়স্ক হয়ে গেছেন বলে উল্লেখ করেছেন, এবং পরাণ বন্দ্যোপাধ্যায়, সাহেব ভট্টাচার্য, ও পরলোকগত বিভু ভট্টাচার্য-এর অভিনয়ের প্রশংসা করেছেন।
কুছ মিঠা হো যায়ে
কুছ মিঠা হো যায়ে () এটি ২০০৫ সালের একটি বলিউড রোমান্টিক চলচ্চিত্র। ছবিটি পরিচালনা করেছেন সামার খান, এটি তাঁর পরিচালিত প্রথম চলচ্চিত্র এবং প্রযোজনা করেছেন কেতন মরু। ছবিতে প্রধান তিনটি চরিত্রে অভিনয় করেছেন এরশাদ ওয়ারসী, মাহিমা চৌধুরী ও পারভীন দাবাস এবং একটি বিশেষ অতিথি হিসেবে উপস্থিত হয়েছেন শাহরুখ খান। এটি ২০০৫ সালের ১৫ এপ্রিল মুক্তি লাভ করে।
শাহরুখ বোলা “খুবসুরাত হ্যায় তু”
শাহরুখ বোলা "খুবসুরাত হ্যায় তু" (, ) এটি ২০১০ সালের একটি বলিউড কমেডি চলচ্চিত্র। ছবিটি পরিচালনা করেছেন মকরন্দ দেশপান্ডে এবং প্রযোজনা করেছেন আমার্জীত সিং। ছবিটিতে অভিনয় করেছেন প্রীতিকা চাওলা, সঞ্জয় দাধীচ, কে কে মেনন, চৈতি ঘোষ, আফজাল খান, মাক্রান্দ দেশপান্ডে, নাগেশ ভোঁসলে এবং অতিথি শিল্পী হিসেবে শাহরুখ খান এর রয়েছে ২০ মিনিটের বিশেষ উপস্থিতি।
দ্য ইনার এ্যান্ড আউটার ওয়ার্ল্ড অফ শাহ রুখ খান
দ্য ইনার এ্যান্ড আউটার ওয়ার্ল্ড অফ শাহরুখ খান () এটি একটি প্রামাণ্য চিত্র / তথ্যচিত্র যা সরাসরি ডিভিডি আকারে বারার্জাত করা হয়েছে, এটি পরিবেশন করেছে "ইরোস এন্টারটেনমেন্ট"। ব্রিটিশ ভিত্তিক লেখক ও পরিচালক নাসরীন মুন্নি কবির, যিনি ​​হিন্দি সিনেমা একটি কর্তৃপক্ষের বিবেচনা দ্বারা পরিচালিত হয়।
এই তথ্যচিত্রটি মহাতারকা শাহরুখ খান এর উপর ভিত্তি ২০০৪ সঙ্গীতানুষ্ঠান সফর বৈশিষ্ট্য। ছবিটি তার বৈপরীত্য কাজ "আউটার ওয়ার্ল্ড" দিয়ে খান পরিবার এবং দৈনন্দিন জীবনের কাজ "ইনার ওয়ার্ল্ড"।
২০০৮ গ্রীষ্মকালীন অলিম্পিকে দৌড়বাজী – মহিলাদের ৫০০০ মিটার
২০০৮ অলিম্পিক গেমসে মহিলাদের ৫০০০মিটার দৌড়ানোর প্রতিযোগিতা আগস্টের ১৯ থেকে ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ১৫:০৯.০০সেকেন্ড (A মান) এবং ১৫:২৪.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম ছয়জন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।
মাম্প্‌স
মাম্প্‌স বা পনসিকা ( প্যারটাইটিস নামেও পরিচিত ), একপ্রকারের ভাইরাসজনিত রোগ, যা মাম্প‌স ভাইরাস দ্বারা সংঘটিত হয়ে থাকে। প্রতিষেধক আবিষ্কারের আগে, পৃথিবীব্যাপী শিশুদের মধ্যে এটি একটি সাধারণ রোগ ছিল। তৃতীয় বিশ্বের দেশগুলোতে এখনও এই রোগ স্বাস্থ্যঝুঁকির কারণ হয়ে থাকে, এছাড়া উন্নয়নশীল দেশগুলোতে প্রায়ই রোগটি দেখা যায়।
মাম্প্‌স-এর সাধারণ লক্ষণসমূহ হলো:
মাম্প্‌স একটি ছোঁয়াচে রোগ, যা সাধারণত আক্রান্ত ব্যক্তি থেকে সংক্রামক উপাদান, যেমন মুখের লালা ইত্যাদির মাধ্যমে, ব্যক্তি থেকে ব্যক্তিতে ছড়ায়। আক্রান্ত ব্যক্তি হাঁচি দিলে কিংবা সর্দি ঝাড়লে তার সূক্ষ্ম কণাগুলো বাতাসে ছড়িয়ে পড়ে, এবং অন্য ব্যক্তির নাক, চোখ কিংবা মুখ দিয়ে ভিতরে গিয়ে সংক্রমণ ঘটায়। এছাড়া খাবার ও পানীয়, আক্রান্ত ব্যক্তির সাথে ভাগাভাগি করার মাধ্যমেও মাম্প্‌স ছড়ায়। এছাড়া এই ভাইরাস, মানবশরীরভিন্ন কোনো তলেও বেঁচে থাকতে পারে, এবং পরবর্তিতে একইভাবে অন্যের সংস্পর্শে ছড়িয়ে থাকে।
মাম্প্‌স আক্রান্ত ব্যক্তি, আক্রান্ত হবার দিন থেকে আনুমানিক ৬ দিন আগে থেকে, এবং লক্ষণ দেখা দেয়ার ৯ দিন পর পর্যন্ত সংক্রামক থাকে। পর্যবেক্ষণ সময় (লক্ষণ দেখা দেয়ার আগ পর্যন্ত) ১৪-২৫ দিন হতে পারে কিন্তু সাধারণত তা ১৬-১৮ দিন হয়ে থাকে।
সবচেয়ে সাধারণ প্রতিরোধমূলক ব্যবস্থা হলো মাম্প্‌স ভ্যকসিন বা টিকা দেয়া, যা আবিষ্কার করেছিলেন মার্ক এ্যান্ড কোম্পানি'র মরিস হাইলম্যান (Maurice Hilleman)।
মাম্প্‌স-এর কোনো নির্ধারিত চিকিৎসা পদ্ধতি নেই। লক্ষণগুলোকে প্রশমিত করার জন্য আক্রান্ত ঘাঢ়/অণ্ডকোষ-স্থানে নির্দিষ্ট বিরতিতে বরফ কিংবা গরম সেঁক দেয়া হয় এবং এসেটামিনোফেন/প্যারাসিটামল-জাতীয় ব্যথানাশক (Tylenol) ব্যবহার করে ব্যথা কমানো হয়। রে'জ সিনড্রম-এর () সাথে তাত্ত্বিক সংযোগ থাকায় এ্যাসপিরিন ব্যবহৃত হয় না। গরম লবণ-পানি দিয়ে গারগল করা, নরম খাদ্য খাওয়া এবং অতিরিক্ত তরল পান করলেও লক্ষণগুলো প্রশমিত হয়।
মিনেসোটা'র স্বাস্থ্য বিভাগের তথ্যমতে, দ্বিতীয় পর্যায়ের সংক্রমণ ঠেকানোর কোনো কার্যকরী লক্ষণ-পরবর্তি পরামর্শ নেই, এমনকি লক্ষণ-পরবর্তি ভ্যাকসিন কিংবা অ্যান্টিবডিও কার্যকর নয়।
রোগীদেরকে ক্ষারীয় খাদ্য ও পানীয় পরিহার করতে পরামর্শ দেয়া হয়, কেননা এগুলো লালা গ্রন্থিকে উদ্দীপিত করে থাকে, যা খুব ব্যথা উদ্রেককারী হয়ে থাকে।
জাতিসংঘ সচিবালয়
জাতিসংঘ সচিবালয় () জাতিসংঘের ছয়টি গুরুত্বপূর্ণ শাখা বা সংস্থার অন্যতম একটি শাখা। এ শাখাটি "সেক্রেটারিয়েট" কিংবা "সম্পাদকীয় দপ্তর" কিংবা "শাসন বিভাগীয় সংস্থা" হিসেবেও পরিচিত। এটি জাতিসংঘের প্রশাসনিক বিভাগ হিসেবে দায়িত্ব পালন করছে। সংস্থার প্রধান হিসেবে রয়েছেন একজন মহাসচিব। মহসচিবকে সহযোগিতা করছেন বিশ্বের বিভিন্ন প্রান্ত থেকে আসা একদল কর্মকতা-কর্মচারী। জাতিসংঘের অন্যান্য সংগঠনের সভা অনুষ্ঠানের লক্ষ্যে পঠন-পাঠন, তথ্য প্রদান এবং আনুষ্ঠানিক সুযোগ-সুবিধাদি প্রদান করাই এর মূল কাজ। এছাড়াও সংস্থাটি অন্যান্য কাজ-কর্ম করে থাকে। জাতিসংঘ নিরাপত্তা পরিষদ, জাতিসংঘ সাধারণ পরিষদ, জাতিসংঘ অর্থনৈতিক ও সামাজিক পরিষদ-সহ জাতিসংঘের অন্যান্য সংস্থার দিক-নির্দেশনায় এটি পরিচালিত হয়।
সম্পাদকীয় দপ্তরে একজন সেক্রেটারী জেনারেল বা মহাসচিব, কয়েকজন ডেপুটি সেক্রেটারী জেনারেল বা উপ-মহাসচিব এবং আন্ডার সেক্রেটারী জেনারেল-সহ প্রায় চার হাজার কর্মকর্তা-কর্মচারীর সমন্বয়ে গঠিত হয়েছে। জাতিসংঘের সেক্রেটারী জেনারেল বা মহাসচিবকে মনোনয়নের জন্য জাতিসংঘ নিরাপত্তা পরিষদ সুপারিশ করে। পরবর্তীতে জাতিসংঘ সাধারণ পরিষদ তাঁকে ৫ বছরের জন্য নিযুক্ত করেন। ইচ্ছে করলে একজন মহাসচিবকে পরের মেয়াদের জন্যও মনোনীত হতে পারেন।
জাতিসংঘের একটি প্রশাসনিক বিভাগ হিসেবে জাতিসংঘ সচিবালয় নিম্নোক্ত কার্যাবলী সম্পাদন করে থাকে।
আগস্ট, ২০১৭ পর্যন্ত মোট ৯ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর ট্রিগভে হাভডেন লি প্রথম মহাসচিব পদে নির্বাচিত হন। কিন্তু তাঁর পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তাঁর মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।
স্টোরি মাসগ্রেভ
স্টোরি মাসগ্রেভ (জন্ম ১৯ অগাস্ট ১৯৩৫) একাধারে নভোচারী, বিজ্ঞানী, পাইলট, শিক্ষক, সার্জন, প্যারাট্রুপার ও আলোকচিত্রী।।
মাসগ্রেভের জন্ম ম্যাসাচুসেটসের বোস্টনে।
মাসগ্রেভ ১৯৫৮ সালে নিউইয়র্কের সিরাকিউস বিশ্ববিদ্যালয় থেকে গণিত ও পরিসংখ্যানে ব্যাচেলর অব সায়েন্স ডিগ্রি অর্জন করেন। ১৯৫৯ সালে ইউনিভার্সিটি অব ক্যালিফোর্নিয়া অ্যাট লস অ্যাঞ্জেলস থেকে অপারেশন্স অ্যানালাইসিস ও কম্পিউটার প্রোগ্রামিংয়ে এমবিএ ডিগ্রি অর্জন করেন। ১৯৬০ সালে ম্যারিয়েটা কলেজ থেকে রসায়নে ব্যাচেলর অব আর্টস ডিগ্রি অর্জন করেন। ১৯৬৪ সালে কলম্বিয়া ইউনিভার্সিটি কলেজ অব ফিজিশিয়ান অ্যান্ড সার্জন থেকে এমডি (ডক্টর অব মেডিসিন) ডিগ্রি অর্জন করেন। ১৯৬৬ সালে ইউনিভার্সিটি অব কেন্টাকি থেকে শারীরতত্ত্ববিদ্যা ও বায়োফিজিকসে মাস্টার্স করেন। ১৯৮৭ সালে ইউনিভার্সিটি অব হিউস্টন থেকে সাহিত্যের ওপর মাস্টার্স করেন।
২০০৮ গ্রীষ্মকালীন অলিম্পিকে দৌড়বাজী – পুরুষদের ১০০০০ মিটার
২০০৮ অলিম্পিক গেমসে পুরুষদের ১০০০০মিটার দৌড়ানোর প্রতিযোগিতা আগস্টের ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ২৭:৫০.০০সেকেন্ড (A মান) এবং ২৮:১০.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
খুদির আগুনে
খুদির আগুনে (জন্ম ৫ই জানুয়ারি ১৯৮১ সোক এল তেমিরে) একজন আলজেরীয় দূরপাল্লার দৌড়বীর। তাঁর পছন্দের বিভাগ হল, ৫০০০মিটার।
হোমারে সাওয়া
হোমারে সাওয়া (জন্মঃ ৬ সেপ্টেম্বর, ১৯৭৮) জাপানের শীর্ষস্থানীয় ও অত্যন্ত জনপ্রিয় প্রমিলা ফুটবল খেলোয়াড়। তিনি বর্তমানে প্রথম বিভাগ ন্যাডেশিকো ফুটবল লীগ যা এল.লীগ নামে পরিচিত, আইন্যাক কোবে লিওনেসা দলের খেলোয়াড়।
পশ্চিম টোকিও'র ফুকুতে জন্মগ্রহণকারী হোমেরা সাওয়া দীর্ঘদিন যাবৎ জাপানের সবচেয়ে সেরা মহিলা খেলোয়াড় হিসেবে বিবেচিত হয়ে আসছেন। তিনি "এল.লীগ" নামে পরিচিত জাপানের শীর্ষস্থানীয় ঘরোয়া প্রতিযোগীতায় মাত্র ১২ বছর বয়সে অংশগ্রহণ করেন। এরপর থেকেই ধারাবাহিকভাবে জাপানের জাতীয় মহিলা ফুটবল দলে খেলতে থাকেন।
১৯৯৬, ২০০৪ এবং ২০০৮ সালের গ্রীষ্মকালীন অলিম্পিক প্রতিযোগিতায় অংশ নেন। তার পক্ষ থেকে ১৭৩টি ফুটবল খেলায় অংশগ্রহণ করা একটি জাপানী রেকর্ড। ৮০টি আন্তর্জাতিক গোল করেন। ১৫ বছর বয়সে ৬ ডিসেম্বর, ১৯৯৩ সালে জাপানের পক্ষে আন্তর্জাতিক ফুটবল প্রতিযোগিতায় অভিষিক্ত হন। ফিলিপাইনের বিরুদ্ধে অনুষ্ঠিত ঐ খেলায় চার গোল করে দলকে দারুণ জয় এনে দেন তিনি।
গত ৫টি ফিফা মহিলা বিশ্বকাপ ফুটবল প্রতিযোগিতায় অংশ নেন হোমারে সাওয়া। জার্মানীতে অনুষ্ঠিত ২০১১ সালে ফিফা মহিলা বিশ্বকাপের গ্রুপ পর্যায়ে মেক্সিকো জাতীয় মহিলা ফুটবল দলের বিরুদ্ধে হ্যাট্রিক করা ছিল অন্যতম। ঐ প্রতিযোগিতায় সাওয়া অধিনায়ক হিসেবে ফিফা মহিলা বিশ্বকাপ ট্রফি জয় করেন। পাশাপাশি ৫ গোল করে গোল্ডেন বুট এবং প্রতিযোগিতার সেরা খেলোয়াড় হিসেবে গোল্ডেন বল জয় করেন।
ফ্রাঙ্কফুর্টে অনুষ্ঠিত চূড়ান্ত খেলায় জাপান জাতীয় মহিলা ফুটবল দলের প্রতিপক্ষ ছিল যুক্তরাষ্ট্র জাতীয় মহিলা ফুটবল দল। পিছিয়ে পড়া অবস্থায় ১১৭তম মিনিটে সাওয়া'র গোলে জাপান ২-২ গোলে খেলায় ফিরে আসে। পরবর্তীতে টাইব্রেকারে পেনাল্টি শ্যুটআউটের মাধ্যমে ৩-১ ব্যবধানে যুক্তরাষ্ট্র দলকে হারিয়ে প্রথমবারের মতো ফিফা মহিলা বিশ্বকাপ ফুটবল প্রতিযোগিতায় জয়ী হয় দলটি।
২০০৪ সালে এশিয়ান ফুটবল কনফেডারেশন বা এএফসি'র পক্ষ থেকে তাঁকে "বছরের সেরা মহিলা খেলোয়াড়" হিসেবে পুরস্কৃত করা হয়। ৯ জানুয়ারি, ২০১২ সালে হোমারে সাওয়া ফিফা বালোঁ দ’অর, ২০১১ খেতাবে ভূষিত হন। সুইজারল্যান্ডের জুরিখে ফিফা কর্তৃক তাঁকে "বছরের সেরা খেলোয়াড়" হিসেবে মনোনীত করে।
পাকিস্তানের গভর্নর জেনারেল
পাকিস্তানের গভর্নর-জেনারেল হল একটি পদমর্যাদা। ১৯৪৭ সালে দেশটির স্বাধীনতার পর থেকে সম্রাটের প্রতিনিধিদের ক্ষেত্রে ব্যবহার করা হয়ে থাকে। ১৯৫৬ সালে পাকিস্তানকে প্রজাতন্ত্র ঘোষণা করা হয়। এর মাধ্যমে ব্রিটিশ রাজতন্ত্রের অবসান ঘটে এবং একই সাথে গভর্নর জেনারেল পদটি বিলুপ্ত করা হয়।
মালিক গোলাম মুহাম্মদ
মালিক গোলাম মুহাম্মদ (পাঞ্জাবি, পাশতু, ) ছিলেন পাকিস্তানের তৃতীয় গভর্ণর জেনারেল। তিনি ১৯৫১ থেকে ১৯৫৫ সাল পর্যন্ত এই দায়িত্ব পালন করেন। তার অবসর গ্রহনের কিছুদিন পরই ১৯৫৬ সালে তিনি মৃত্যুবরণ করেন।
বেদান্ত কেশরী
বেদান্ত কেশরী (পূর্বনাম ব্রহ্মবাদিন্‌) একটি ধর্ম ও সংস্কৃতি-বিষয়ক ইংরেজি পত্রিকা। শ্রীরামকৃষ্ণ মঠ, চেন্নাই ১৮৯৫ সাল থেকে নিয়মিত এই পত্রিকাটি প্রকাশ করে আসছে।
স্বামী বিবেকানন্দের অনুপ্রেরণায় মাদ্রাজে তাঁর শিষ্য জি. ভেঙ্কটরঙ্গ রাও, এম. সি. নানজুন্দা রাও ও আলাসিঙ্গা পেরুমাল ১৮৯৫ সালের ১৪ সেপ্টেম্বর "ব্রহ্মবাদিন্‌" নামে একটি মাসিক পত্রিকা প্রকাশ করেন। ১৪ বছর এই পত্রিকা নিয়মিত প্রকাশিত হয়। ১৯০৯ সালে আলাসিঙ্গা এই পত্রিকা থেকে সরে আসেন। এই সময় থেকে ১৯১৪ পর্যন্ত পত্রিকাটির প্রকাশনা অনিময়িত হয়ে পড়ে। ১৯১৪ সালের মার্চ-এপ্রিলে "ব্রহ্মবাদিন্‌"-এর শেষ সংখ্যাটি বের হয়। অনতিকাল পরেই, মাদ্রাজের রামকৃষ্ণ মিশন "বেদান্ত কেশরী" নাম দিয়ে পত্রিকাটি পুনরায় প্রকাশ করেন। এরপর থেকে এটি নিয়মিত প্রকাশিত হয়ে আসছে।
লজিটেক
লজিটেক ইন্টারন্যাশনাল এস.এ. () একটি সুইস প্রযুক্তি পণ্য নির্মাতা প্রতিষ্ঠান। কোম্পানিটি কী-বোর্ড, মাউস, মাইক্রোফোন, গেম কন্ট্রোলার, ওয়েবক্যাম, হেডফোন, স্পীকার প্রস্তুত করে থাকে। ১৯৮১ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞানের দুইজন মাস্টার্স অ্যালামনাই কোম্পানিটি প্রতিষ্ঠা করেন।
এইচটিসি
এইচটিসি কর্পোরেশন বা হাই টেক কম্পিউটার কর্পোরেশন () () তাইওয়ানের একটি প্রযুক্তি পণ্য নির্মাতা প্রতিষ্ঠান। প্রতিষ্ঠানটি স্মার্টফোন ও ট্যাবলেট পিসি প্রস্তুত করে থাকে। প্রতিষ্ঠানটি উইন্ডোজ ও অ্যানড্রয়েড অপারেটিং সিস্টেমে চলার উপযোগী হ্যান্ডসেট প্রস্তুত করে থাকে।
এইচটিসি ১৯৯৭ সালে প্রতিষ্ঠিত হয়। প্রতিষ্ঠানটি শুরুর দিকে নোটবুক কম্পিউটার প্রস্তুত করতো। উইন্ডোজ অপারেটিং সিস্টেমে চলা প্রথম ফোনটি এইচটিসি প্রস্তুত করে, ২০০২ সালে।
মতিউর রহমান পানু
মতিউর রহমান পানু (, জন্ম ৩১ ডিসেম্বর, ১৯৩৯ বগুড়া জেলায়) তিনি বাংলাদেশের একজন চলচ্চিত্র পরিচালক ও চলচ্চিত্র প্রযোজক। তিনি ১৯৬৪ সালে প্রথমে সহকারী পরিচালক হিসেবে কাজ শুরু করেন। ১৯৭৯ সালে তিনি "হারানো মানিক" ছবিটি পরিচালনা করে পরিচালক হিসেবে আত্মপ্রকাশ করেন।
তিনি ১৯৯০-১৯৯১ সালে ভারতের কলকাতায় "বেদের মেয়ে জোসনা" ছবিটি নির্মাণ করেন, বছর খানেকের মধ্যেই তাঁর সহকারী তোজাম্মেল হক বকুল বাংলাদেশের পটভূমিতে একই শিরোনামে ছবিটি পুনর্নির্মাণ করেন। ২০০২ সালের শেষ দিকে এসে বাংলাদেশ-ভারত যৌথ প্রযোজনায় নির্মিত "মনের মাঝে তুমি" অন্যতম সেরা ছবি । ২০০৫ সালে সালাউদ্দিন লাভলু পরিচালিত "মোল্লা বাড়ীর বউ" ছবিটিও তিনি প্রযোজনা করেন।
"মতিউর রহমান পানু" ১৯৩৯ সালের ৩১ ডিসেম্বর বগুড়া সদর-এ জন্ম গ্রহণ করেন। বেড়ে উঠা বগুড়াতেই, তিনি ১৯৬২ সালে "বগুড়া সেন্ট্রাল হাই স্কুল" থেকে এসএসসি পাশ করেন এবং কিছু দিন পর বগুড়া জেলা থেকে ঢাকা চলে আসেন। ১৯৬৪ সালে তিনি "বাংলাদেশ চলচ্চিত্র উন্নয়ন কর্পোরেশন (বিএফডিসি)"তে পা রাখেন। প্রথমে তিনি কয়েকজন গুনি চলচ্চিত্র পরিচালকের সহকারী হিসেবে কাজ করেন, এঁদের মধ্যে দারাশিকো, সৈয়দ আউয়াল ও আকবর কবির পিন্টু। তিনি প্রধানত পরিচালক বাবুল চৌধুরী'র সহকারী হিসেবেই বেশি কাজ করেছেন যেমন- "আঁকাবাঁকা", "টাকা আনা পাই", "প্রতিশোধ"সহ বেশ কয়েকটি ছবির। ১৯৭৯ সালে তিনি "হারানো মানিক" নামের এই ছবি পরিচালনা করে পরিচালক হিসেবে আত্মপ্রকাশ করেন।
১৯৯০-১৯৯১ সালের দিকে তিনি ভারতের কলকাতায় অঞ্জু ঘোষ এবং চিরঞ্জীত'কে দিয়ে নির্মাণ করেন বেদের মেয়ে জোসনা ছবিটি এবং এর বছর খানেকের মধ্যেই তাঁর সহকারী তোজাম্মেল হক বকুল বাংলাদেশে একই শিরোনামে ছবিটি পুনর্নির্মাণ করেন। এর মাঝের বছর গুলোতে তিনি বেশ কয়েকটি ছবি নির্মাণ করেন এগুলো হলো- "আপন ভাই", "নাগ মহল", "নির্দোষ", "সাহস", "মান মর্যাদা", "নির্যাতন" ও "সাথী"।
২০০২ সালের শেষের দিকে তিনি বাংলাদেশ-ভারত যৌথ প্রযোজনায় রিয়াজ-পূর্ণিমা জুটিকে নিয়ে নির্মাণ করেন বহুল আলোচিত ও ব্যবসা সফল ছবি মনের মাঝে তুমি। ২০০৩ সালেও তিনি বাংলাদেশ-ভারত যৌথ প্রযোজনায় নির্মাণ করেন নসিমন নামে (বাংলাদেশে) ও বৌমার বনবাস নামে (ভারতে), এটিতে রিয়াজের বিপরীতে নাম ভূমিকায় ছিলেন শাবনূর।
এরপর তিনি আর কোনো চলচ্চিত্র পরিচালনা থেকে চলে এসেছেন চলচ্চিত্র প্রযোজনায়। ২০০৫ সালে তিনি জনপ্রিয় টিভি ধারাবাহিক নির্মাতা সালাউদ্দিন লাভলু পরিচালিত মোল্লা বাড়ীর বউ ছবিটি প্রযোজনা করেন। ২০০৭ সালের শেষর দিকে আজিজুর রহমান পরিচালিত ডাক্তার বাড়ী এবং সর্বশেষ ওরে সাম্পানওয়ালা ছবিটি প্রযোজনা করেন।
জুলিয়ান বার্নস
জুলিয়ান প্যাট্রিক বার্নস () (জন্ম: ১৯শে জানুয়ারি, ১৯৪৬ সালে) বিংশ শতাব্দীর শেষপাদে আবির্ভূত একজন ব্রিট্রিশ ঔপন্যাসিক যিনি ২০১১ সালে বুকার পুরস্কার লাভ করেন। "দ্য সেন্স অব অ্যান এন্ডিং" (The Sense of an Ending) শিরোনামীয় উপন্যাসের জন্য তাঁকে এ পুরস্কার প্রদান করা হয়। এর আগেও তিনি তিন-তিনবার এ পুরস্কারের জন্য বিবেচতি হয়েছিলেন।
২০০৮ গ্রীষ্মকালীন অলিম্পিকে দৌড়বাজী – মহিলাদের ১০০০০ মিটার
২০০৮ অলিম্পিক গেমসে মহিলাদের ১০০০০মিটার দৌড়ানোর প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে। ২৯:৫৪.৬৬সেকেন্ড সময়ে নতুন আলিম্পিক রেকর্ড করে ইথিওপিয়ার তিরুনেশ দিবাবা জয়ী হন।
যোগ্যতানির্ণায়ক মাপকাঠি ছিল ৩১:৪৫.০০সেকেন্ড (A মান) এবং ৩২:২০.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।
তিরুনেশ দিবাবা ওএলভান আবেলিগিসে উভয়েই আগের অলিম্পিক রেকর্ডের থেকে কম সময় করেন, যা ১০০০০মিটারে সর্বকালের, যথাক্রমে, দ্বিতীয় ও তৃতীয় সেরা সময়।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
বেদান্ত
বেদান্ত বা উত্তর মীমাংসা হিন্দু দর্শনের একটি আস্তিক শাখা। বেদান্ত দর্শনের মূল ভিত্তি "উপনিষদ্‌"। "বেদান্ত" শব্দটির অর্থ "বেদের অন্ত বা শেষ ভাগ"। প্রথম দিকে বেদান্ত বলতে বোঝাত "বেদ"-এর শেষ অংশ "উপনিষদ্‌"-কেই। পরবর্তীকালে লেখা "ভগবদ্গীতা" ও "ব্রহ্মসূত্র"-ও বৈদান্তিক ধর্মগ্রন্থের স্বীকৃতি পায়। যদিও বলা হয়ে থাকে যে, কোনো একটি মাত্র বই বেদান্ত দর্শনের উৎস নয়।
বেদান্ত দর্শনে বৈদিক যজ্ঞ ও ক্রিয়াকর্মের বদলে ধ্যান, আত্মনিয়ন্ত্রণ ও আধ্যাত্মিকতার প্রতি অধিক গুরুত্ব আরোপ করা হয়। এই শাখার প্রধান উপশাখাগুলি হল: অদ্বৈত বেদান্ত, বিশিষ্টাদ্বৈত, দ্বৈত; এবং অপ্রধান উপশাখাগুলি হল: শুদ্ধাদ্বৈত, দ্বৈতাদ্বৈত ও অচিন্ত্যভেদাভেদ। এগুলির মধ্যে অদ্বৈত বেদান্ত প্রধান ও সবচেয়ে প্রভাবশালী।
বিশিষ্টাদ্বৈত
বিশিষ্টাদ্বৈত বেদান্ত হিন্দু দর্শনের বেদান্ত শাখার একটি অদ্বৈতবাদী উপশাখা। আচার্য রামানুজ (১০৩৭-১১৩৬ খ্রিস্টাব্দ) এই মতবাদের প্রধান প্রবক্তা। বিশিষ্টাদ্বৈত বেদান্তের মতে জগৎ ও জীবাত্মা ব্রহ্ম থেকে ভিন্ন হলেও ব্রহ্ম থেকেই উদ্ভূত এবং সূর্যের সঙ্গে সূর্যরশ্মির যে সম্পর্ক, ব্রহ্মের সঙ্গে জগৎ ও জীবাত্মারও সেই সম্পর্ক। সেই কারণ ব্রহ্ম এক হয়েও অনেক। প্রস্থানত্রয়ী নামে পরিচিত গ্রন্থত্রয় (উপনিষদ্‌, ভগবদ্গীতা ও ব্রহ্মসূত্র) বিশিষ্টাদ্বৈত মতবাদের প্রধান ধর্মগ্রন্থ। তবে এগুলি বেদান্তের অন্যান্য শাখারও প্রধান গ্রন্থ হওয়ায় বিশিষ্টাদ্বৈতবাদীরা এই গ্রন্থগুলির বক্তব্য উক্ত মতের সঙ্গে সাযুজ্য রেখে ব্যাখ্যা করেন। বিশিষ্টাদ্বৈত বেদান্তের একটি অন্যতম প্রধান বৈশিষ্ট্য হল এই মতবাদ আদি শঙ্করাচার্যের মায়াবাদকে খণ্ডন করে। শঙ্করাচার্য জগৎকে মায়া আখ্যা দিয়ে তাকে মিথ্যা বলেছিলেন। কিন্তু রামানুজের মতে, জগৎও যেহেতু ব্রহ্মেরই সৃষ্টি, তাই তা মিথ্যা হতে পারে না।
দ্বৈত
দ্বৈত বেদান্ত বা ভেদবাদ বা তত্ত্ববাদ বা বিম্বপ্রতিবিম্ববাদ হিন্দু দর্শনের বেদান্ত শাখার একটি উপশাখা । মাধবাচার্য (১২৩৮-১৩১৭ খ্রিস্টাব্দ) এই মতবাদের প্রধান প্রবক্তা ছিলেন। দ্বৈত বেদান্ত অনুসারে , ঈশ্বর বা পরমাত্মা এবং জীবাত্মা ভিন্ন । মাধবাচার্যের মতে, প্রতিটি জীবাত্মা ঈশ্বর কর্তৃক সৃষ্ট নয়, কিন্তু তার অস্তিত্বের জন্য সে ঈশ্বরের উপর নির্ভরশীল । রামানুজের মতো মাধবাচার্যও একটি বৈষ্ণবীয় তত্ত্ব ব্যাখ্যা করেছেন । তিনি ব্রহ্ম বা সর্বোচ্চ ঈশ্বর বলতে বিষ্ণুকেই বুঝিয়েছেন।
আদি শঙ্করাচার্যের অদ্বৈত বেদান্ত ও রামানুজের বিশিষ্টাদ্বৈত বেদান্তের মতো মাধবাচার্যের দ্বৈত বেদান্তও হিন্দুসমাজের ধর্মবিশ্বাসের একটি অন্যতম প্রধান ভিত্তি । অপেক্ষাকৃত পরবর্তীকালের ধর্মগুরু নিম্বার্ক , বল্লভাচার্য ও চৈতন্য মহাপ্রভু মাধবাচার্যের দ্বৈত বেদান্ত মতের দ্বারা অল্পবিস্তর প্রভাবিত হয়েছিলেন । দ্বৈত বেদান্তের ভিত্তিতে "বেদ", "উপনিষদ্‌", "ব্রহ্মসূত্র", "মহাভারত", "পঞ্চরাত্র" ও "পুরাণ" গ্রন্থের নতুন ব্যাখ্যা প্রদান করা হয়।
শুদ্ধাদ্বৈত
শুদ্ধাদ্বৈত বেদান্ত হিন্দু দর্শনের বেদান্ত শাখার একটি অপ্রধান উপশাখা। বল্লভ সম্প্রদায় বা পুষ্টিমার্গের প্রতিষ্ঠাতা বল্লভাচার্য (১৪৭৯-১৫৩১ খ্রিস্টাব্দ) এই মতবাদের প্রধান প্রবক্তা। এটি একটি বৈষ্ণবীয় মত। এই মতাবলম্বী বল্লভ সম্প্রদায় কৃষ্ণের পূজা করে থাকে। বল্লভাচার্যের শুদ্ধ অদ্বৈতবাদ অদ্বৈত বেদান্ত মতের থেকে আলাদা।
বল্লভ সম্প্রদায়ের মতে, বল্লভাচার্য স্বয়ং কৃষ্ণের কাছ থেকে "শ্রীকৃষ্ণ শরণম্‌ মম" মন্ত্রটি পেয়েছিলেন। এই মন্ত্রটিকে "ব্রহ্মসম্বন্ধ মন্ত্র" বলা হয়। আবার কৃষ্ণের মুখনিঃসৃত বলে এটিকে "মুখাবতার" নামেও অভিহিত করা হয়। বল্লভ সম্প্রদায় বিশ্বাস করে যে, এই মন্ত্র জপ করলে আত্মা সকল দোষ ও পাপ থেকে মুক্ত হতে পারবে।
নাথদ্বারের শ্রীনাথজি মন্দির ও সুরদাস-সহ অষ্টকবির (যাঁরা অষ্টচাপ নামে পরিচিত) রচনা বল্লভ সম্প্রদায়ের উপাসনার কেন্দ্রবিন্দু।
গীতি কাব্য
গীতি কাব্য একজন কবির একান্ত ব্যক্তি-অনুভূতির সহজ, সাবলীল গতি ও ভঙ্গীমায় সঙ্গীত-মুখর জীবনের আত্ম-প্রতিফলন। এটি গীতি কবিতা নামেই সাহিত্যামোদী ব্যক্তিবর্গের কাছে সমধিক পরিচিত। বঙ্কিমচন্দ্র চট্টোপাধ্যায় বলেন,
গীতি কাব্য অনুভূতির বহিঃপ্রকাশ বলে সাধারণতঃ দীর্ঘকায় হয় না। কারণ কোন অনুভূতিই দীর্ঘকাল স্থায়ী নয়। কিন্তু কোন কবি যদি গীতি কবিতায় তাঁর ব্যক্তি-অনুভূতিকে একান্ত আন্তরিকতার সাথে অনায়াসে দীর্ঘকারে বর্ণনা করতে পারেন, তবে তার মূল রস ক্ষুণ্ন হয় না। কবির আন্তরিকতাই শ্রেষ্ঠ গীতি কবিতা বা গীতি কাব্যের একমাত্র কষ্টি-পাথর।
ইংরেজি সাহিত্যে গীতি কাব্য "লিরিক" নামে অভিহিত হয়ে থাকে। বীণাযন্ত্র সহযোগে এই শ্রেণীর সঙ্গীত-কবিতা গীত হতো বলে এটি লিরিক বা গীতকবিতা নামে চিহ্নিত।
শব্দ চয়নের ব্যাপারে গান রচয়িতার স্বাধীনতা নাই। কারণ, সুরাত্মক ও সহজে উচ্চারণ করা যায় এমন শব্দই তাঁর পক্ষে উপযোগী। গানে ছন্দেবৈচিত্র্য সম্ভব নয়, কারণ কোন বিশিষ্ট ছন্দের পুণরাবৃত্তির সাহায্যে গান রচয়িতা গানের মূল ভাবটিকে গভীরতর করে তোলেন। এগুলো ছাড়াও গানে সুরের প্রাধান্য থাকে; গীতিকবিতায় কথা ও সুরের সমন্বয় থাকে। গানে একাধিক ভাব-কল্পনা সম্ভব নয; গীতি কাব্যে ভাব-কল্পনার বিচিত্রতা ও সুর-সঙ্গতি শুধু সম্ভবপর নয়, সুসাধ্যও বটে।
যে-কবিতায় কবির আত্মনুভূতি বা একান্ত ব্যক্তিগত বাসনা-কামনা ও আনন্দ-বেদনা তাঁর প্রাণের অন্তঃস্থল থেকে আবেগ-কম্পিত সুরে অখণ্ড ভাবমূর্ত্তিতে আত্মপ্রকাশ করে, তাকেই "গীতি-কাব্য" বা "গীতিকবিতা" বলে। এতে পরিপূর্ণ মানবজীবনের ইঙ্গিত নাই; এটি একক পুরুষের একান্ত ব্যক্তিগত আনন্দ-বেদনায় পরিপূর্ণ। কবি এখানে আত্ম-বিমুগ্ধ, তাই সমস্তটি কবিতাব্যাপী তাঁর প্রাণ-স্পন্দন অনুভব করা যায়। কবি তাঁর ব্যক্তি-অনুভূতি অথবা বিশিষ্ট মানসিকতা একে স্নিগ্ধ কান্তি দান করে। তাঁর চরিত্রের কমনীয়তা, নমনীয়তা বা দৃঢ়তা এতে প্রতিফলিত হয়। সংক্ষেপে বলা যায়, "গীত কবিতা কবির আত্ম-মুকুর বিশেষ"। রবীন্দ্রনাথ বলেন,
গীতিকবিতার মধ্যে আমরা আন্তরিকতাপূর্ণ অনুভূতি, অবয়বের স্বল্পতা, সঙ্গীত-মাধুর্য্য ও গতিস্বাচ্ছন্দ্য - এই কয়েকটি জিনিস প্রত্যাশা করি। বলাবাহুল্য যে, গীতিকবিতা গান না হলেও আজ পর্যন্ত বাংলা সাহিত্যে যে গীতি-কবিতা সৃষ্টি হয়েছে, তাতে সুরের প্রাধান্য অব্যাহত রয়েছে।
একজন গীতিকবি যেমন আত্মসচেতন, মহাকবিও তেমনই আত্মসচেতন। তাঁদের মধ্যেকার পার্থক্য শ্রেণীগত নয, ভাবগত কারণে। গীতি কবি আপনাকে কেন্দ্র করে নিজের উপলদ্ধ জগৎ সৃষ্টি করেন। মহাকবির ব্যক্তি-পরায়ণতা আরও বিস্তৃত। গীতিকবি অন্ধ, মহাকবি সহস্র-চক্ষু, গীতিকবি আত্মরতিসম্পন্ন, মহাকবি স্বকীয় কল্পনার আলোকে নির্বাচিত বিষয়বস্তু অবলম্বনে সর্বজনীন মানবতাকে নিরীক্ষণ করেন। মিল্টন আর্থারের কাহিনী পরিত্যাগ করে বাইবেল-বর্ণিত আদিম মানবের পতন কাহিনীকেই মহাকাব্যের সামগ্রীরূপে গ্রহণ করেছিলেন। কারণ এটি তাঁর বিপুল ব্যক্তিত্বের রসে রসায়িত হয়ে এমন কাব্য রচনার সাহায্য করবে, যাতে তিনি ঐশ্বরিক বিধানকে মানবভাগ্যের সাথে সংযুক্ত করে দেখাতে পারবেন। মধুসূদনও রামায়ণের যে-কাহিনী গ্রহণ করেছেন, তার ব্যঞ্জনা ব্যক্তি-নির্বিশেষ হলেও তা মাইকেল মধুসূদন দত্তের কবি-মানসের ও জীবনদর্শনের সহায়ক।
ঊনকোটি
ঊনকোটি শব্দের বাংলায় এর অর্থ এককোটি থেকে একটি কম। ত্রিপুরার অন্যতম পর্যটন কেন্দ্র হল শৈব তীর্থ ঊনকোটি। এই পর্যটন কেন্দ্রটি আগের উত্তর ত্রিপুরা জেলার এবং বর্তমান ঊনকোটি জেলার কৈলাসহরে অবস্থিত।
ঊনকোটি রাজধানী আগরতলা থেকে ১৭৮ কি মি দূরত্বে অবস্থিত। কৈলাসহর হইতে ৮ কি মি দূরে পাহাড়-জঙ্গল ঘেরা রঘুনন্দন পাহাড়ে অবস্থিত।হিন্দু পুরানের এই নামকরণের কাহিনীতে কথিত আছে যে কালু কামার নামে একজন স্থাপত্যকার ছিলেন, সেই সাথে দেবী পার্বতীর ভক্ত ছিলেন। একবার দেবী-মহাদেবের সাথে কৈলাসে যাচ্ছিলেন তখন কালু কামার বায়না ধরলেন তাকে যেন তাদের সঙ্গে নেন। তখন মহাদেব উনার উপর শর্ত আরোপ করে বলেন উনি যেতে পারেন তবে তার জন্য তাকে এক রাত্রির মধ্যে এককোটি দেবদেবীর মূর্তি তৈরী করে দিতে হবে। কিন্তু কালু কামার এককোটি থেকে একটি কম মানে ঊনকোটি টি মূর্তি তৈরী করে দিতে সক্ষম হন।
ঊনকোটির মুর্তিগুলি নিয়ে একাধিক কাহিনি প্রচলিত আছে, তার মধ্যে উল্লেখযোগ্য আর একটি কাহিনি আছে, যার কেন্দ্রীয় চরিত্র হল মহাদেব। দেবাদিদেব শিব একবার দেবতাদের নিয়ে ত্রিপুরার উপর দিয়ে বারানসী যাচ্ছিলেন। মহাদেবকে নিয়ে দেবতাদের সংখ্যা ছিল এক কোটি। সন্ধ্যে নামার পর রাত্রিবাসের ব্যবস্থা হয় এই রঘুনন্দন পাহাড়ে। পথপরিশ্রমে ক্লান্ত দেবতারা গভীর নিদ্রায় অচেতন হলেন। পরেরদিন সূর্যোদয় হওয়ার আগে সবার বারানসীর উদ্দেশে যাত্রা করার কথা, কিন্তু মহাদেব ছাড়া অন্য কোনো দেবতাদের নিদ্রাভঙ্গ হল না। মহাদেব বিরক্ত হয়ে একাই বারানসীর উদ্দেশে রওনা দিলেন। গভীর নিদ্রায় সমাধিস্থ দেবতাদের কালনিদ্রা আর ভাঙ্গল না এবং তারা অনন্তকালের জন্য পাথর হয়ে রইলেন। এই দেবতাদের সংখ্যা ছিল এক কম কোটি তাই ঊনকোটি। সেই থেকেই এই রঘুনন্দন পাহাড় হয়ে গেল শৈবতীর্থ ঊনকোটি।
পাহাড়ের গায়ে খোদাই করা মূর্তিগুলোর মধ্যে উল্লেখযোগ্য হল জটাধারী শিব এবং ৩০ ফুট উঁচু কালভৈরবের মূর্তি। এছাড়া গণেশ, দুর্গা, বিষ্ণু, রাম, রাবণ, হনুমান এবং শিবের বাহন নন্দীর মূর্তি। ঊনকোটির একটি প্রধান দ্রষ্টব্য হল গণেশকুন্ড। কুন্ড সংলগ্ন পাথরের দেওয়ালে দক্ষ হাতে খোদাই করা আছে তিনটি গণেশ মূর্তি। এদের ডান পাশে রয়েছে চতুর্ভুজ বিষ্ণু মূর্তি। ঐতিহাসিকদের মতে, ঊনকোটির অভিনব ভাস্কর্য তৈরী হয়েছিল অষ্টম বা নবম শতাব্দীতে।
ভূপেন্দ্র কুমার দত্ত
ভূপেন্দ্র কুমার দত্ত () (৮ অক্টোবর ১৮৯৪ - ২৯ ডিসেম্বর ১৯৭৯) ছিলেন ভারতের স্বাধীনতা আন্দোলনের একজন সক্রিয় কর্মী এবং ব্রিটিশ বিরোধী বিপ্লবী। ব্রিটিশ শাসন থেকে ভারতের স্বাধীনতার জন্য তিনি যুদ্ধ করেন। যুগান্তর দলের প্রধান হিসাবে স্বাধীনতা আন্দোলনে তার গভীর অবদান ছিল। ১৯১৭ সালের ডিসেম্বর মাসে বিলাসপুর জেলে তার ৭৮ দিন অনশন ধর্মঘটের রেকর্ড রয়েছে।
ভূপেন্দ্র কুমার দত্ত ৮ অক্টোবর ১৮৯২ সালে বাংলাদেশের সালে যশোর জেলার ঠাকুরপুর গ্রামে জন্মগ্রহণ করেন। তার পিতা কৈশাল চন্দ্র দত্ত পার্শবর্তী ফরিদপুর জেলার পর্চার ম্যানেজার ছিলেন। তার মাতা বিমলাসুন্দরী একজন দানশীল মহিলা ছিলেন। কামালিনী, যাদুগোপাল, স্নেহলতা, সুপ্রভা নামে তার চার সহদোর ছিল।
কথিত আছে (?) একবার রামায়ণ পড়ার সময় সে লক্ষণের বিরত্বের কাহিনী জানতে পারে এবং ব্রহ্মচর্যে তার দখল সম্পর্কে পড়ে। এরপরে সে তার মার কাছ থেকে ব্রহ্মচর্য সম্পর্কে বিস্তারিত জেনে নিজে সেই পথ অনুসরণ করার সিদ্ধান্ত নেয়। এবং তার সম্পূর্ণ জীবনেই অবিবাহিত ছিল এবং সৃষ্টিকর্তার সেবায় নিয়জিত ছিলেন। ফরিদপুর উচ্চ বিদ্যালয়ে থাকাকালীন সময়ে তিনি অনুশীলন সমিতিতে যোগ দেন এবং পরবর্তীতে সে বিভিন্ন মানবিক কার্যক্রম এবং ১৯০৫ সালের দেশ বিভাগের বিরুদ্ধে অবস্থান নেন। ভগবদ্গীতা পড়ে এবং বঙ্কিমচন্দ্র চট্টোপাধ্যায় ও স্বামী বিবেকানন্দের সাথে কাজ করে নিজেকে তাদের মত একজন অনুসরণীয় ব্যক্তি হিসাবে গড়ে তুলতে উদ্বুদ্ধ করে।
বিপ্লবী বাঘা যতীনের মন্ত্রশিষ্য ছিলেন। জার্মান অস্ত্রসাহায্যে ভারতে সশস্ত্র বৈপ্লবিক অভ্যুত্থানের প্রস্তুতিতে সক্রিয় ভূমিকা রাখেন। খুলনা ও যশোর কেন্দ্রে বিপ্লবের দায়িত্ব ন্যস্ত ছিল তারই ওপর। বাঘা যতীনের মৃত্যুর পরেও আত্মগোপন অবস্থায় কাজ চালিয়ে যান। আর্মেনিয়ান স্ট্রীটে ডাকাতিতে জড়িত ছিলেন। ১৯১৭ তে গ্রেপ্তার। বিলাসপুর জেলে ৭৮ দিন অনশন করেছিলেন। ১৯২০ সালে মুক্তি পেয়ে গান্ধীজির সংগে দেখা করেন। গণসংযোগের উদ্দেশ্যে কংগ্রেসে যোগদান। তারপর দেশবন্ধু চিত্তরঞ্জন দাশের স্বরাজ্য পার্টিতে কাজ করেছেন। ১৯২৩ সালে ব্রহ্মদেশে (মায়ানমার) তাকে জেলবন্দী করা হয়। মুক্তি পেয়েও সশস্ত্র বিপ্লবের পথ পরিত্যাগ করেননি। অস্ত্র সংগ্রহ, বোমা তৈরি ইত্যাদিতে যুক্ত থাকায় পুলিশ তাকে বহুবার গ্রেপ্তার করেছে। চট্টগ্রাম অস্ত্রাগার লুন্ঠনের ঘটনা নিয়ে স্বাধীনতা পত্রিকায় 'ধন্য চট্টগ্রাম' নিবন্ধটি লিখলে সরকার তাকে পূনরায় কারারুদ্ধ করে এবং টানা ৮ বছর জেল খাটেন।
ভূপেন্দ্র কুমার দত্ত সুলেখক ছিলেন। তার রচিত গ্রন্থ বিপ্লবের পদচিহ্ন, রেভলিউশন এন্ড দ্যা কনস্ট্রাকটিভ প্রোগ্রাম। এছাড়াও বহু বিপ্লবীর জীবনী লিখেছেন তিনি।
জন পোপল
জন অ্যান্থনি পোপল () (অক্টোবর ৩১, ১৯২৫ - মার্চ ১৫, ২০০৪) একজন নোবেল পুরস্কার বিজয়ী ব্রিটিশ তাত্ত্বিক রসায়নবিদ।
জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন।
১৯৬১ সালে তিনি রয়েল সোসাইটির সদস্য হন। ২০০৩ সালে "অর্ডার অব দ্য ব্রিটিশ এম্পায়ার"-এ ভূষিত করা হয়।
লিভার ক্যান্সারে আক্রান্ত হয়ে পোপল ২০০৪ সালে শিকাগোতে মৃত্যুবরণ করেন।
১৯৪৫ থেকে ১৯৪৭ সাল পর্যন্ত তিনি ব্রিস্টল এরোপ্লেন কোম্পানিতে কর্মরত ছিলেন।
অ্যালান পারলিস
অ্যালান পারলিস (১লা এপ্রিল, ১৯২২ - ৭ই ফেব্রুয়ারি, ১৯৯০) একজন আমেরিকান কম্পিউটার বিজ্ঞানী। তিনি ১৯৬৬ সালে প্রথম টুরিং পুরস্কার লাভ করেন।
অ্যালান পারলিস ১৯৪৩ সালে কার্নেগী মেলন ইউনিভার্সিটি থেকে রসায়নে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে গণিতে ১৯৪৯ সালে মাস্টার্স ও ১৯৫১ সালে পিএইচডি ডিগ্রি অর্জন করেন।
১৯৫২ সালে তিনি (Purdue University) তে যোগদান করেন। ১৯৫৬ সালে কার্নেগী মেলন ইউনিভার্সিটিতে যোগদান করেন। সেখানে তিনি গণিত বিভাগের সভাপতি ছিলেন এবং কম্পিউটার বিজ্ঞান বিভাগের প্রথম সভাপতি ছিলেন। ১৯৬২ সালে তিনি অ্যাসোসিয়েশন ফর কম্পিউটিং মেশিনারির প্রেসিডেন্ট নির্বাচিত হন। ১৯৭১ সালে তিনি ইয়েল বিশ্ববিদ্যালয় এ কম্পিউটার বিজ্ঞান বিভাগে যোগ দেন এবং সভাপতি হন।
১৯৬৬ সালে "অগ্রসর প্রোগ্রামিং কৌশলাদি এবং কম্পাইলার তৈরির ক্ষেত্রে প্রভাবের জন্য" তাকে টুরিং পুরস্কার প্রদান করা হয়।
ঐচ্ছিক পেশী
ঐচ্ছিক পেশী বা কঙ্কাল পেশী () যে পেশী অনুপ্রস্থে রেখাযুক্ত ও ব্যক্তির ইছামত নিয়ন্ত্রিত হয়,এবং যা দেহের কঙ্কালের উপর থাকে তাকে ঐচ্ছিক পেশী বা কঙ্কাল পেশী বা সরেখ পেশী বলে।
নূরুল হক ভূঁইয়া
নূরুল হক ভূঁইয়া () ছিলেন একজন রসায়নের অধ্যাপক এবং একজন রাজনীতিবিদ। তিনি তমদ্দুন মজলিসের একজন প্রথম সারির নেতা ছিলেন এবং বাংলা ভাষা আন্দোলনের সময় গঠিত রাষ্ট্রভাষা সংগ্রাম পরিষদের প্রথম সমন্বয়কারী ছিলেন।
পূর্ব বঙ্গ আইন পরিষদ
পূর্ববঙ্গ আইন পরিষদ () হল পাকিস্তানের পূর্ব বাংলার জন্য আইন প্রনোয়নকারী প্রতিষ্ঠান। পরবর্তীতে এটির নাম পরুবর্তন করে পূর্ব পাকিস্তান আইন পরিষদ নির্ধারন করা হয়। ১৯৭১ সালের বাংলাদেশের স্বাধীনতার পর এটি জাতীয় সংসদ নামে পরিচিত।
কল্লোল যুগ
কল্লোল যুগ বলতে বাঙলা সাহিত্যের একটি ক্রান্তি লগ্নকে বোঝায় যখন বাঙলা কবিতা ও কথাসাহিত্যে আধুনিকতার বীজ অঙ্কুরিত হয়েছিল। কল্লোল নামীয় একটি সাময়িক পত্রের মাধ্যমে একদল তরুণ কবি-সাহিত্যিকের হাতে পাশ্চাত্য আধুনিকতার পত্তন হয়। অচিরেই অন্যান্য সাময়িক ও সাহিত্য পত্রেও এই আধুনিকতার অগ্নিস্পর্শ লাগে। প্রথম বিশ্বযুদ্ধোত্তর কালে ১৯৩০-এর দশক কল্লোর যুগের সমার্থক। কবি বুদ্ধদেব বসু এই নবযুগের অন্যতম কাণ্ডারী। যে সময়ে কল্লোলের আবির্ভাব তখন বাঙলা সাহিত্যের দিগন্ত সর্বকোণে কবি রবীন্দ্রনাথের প্রভাবে প্রোজ্জ্বল। কল্লোল যুগের নাবিকদের মূল লক্ষ্য ছিল রবীন্দ্র বৃত্তের বাইরে সাহিত্যের একটি মৃত্তিকাসংলগ্ন জগৎ সৃষ্টি করা। কল্লোল যুগের একটি প্রধান বৈশিষ্ট ছিল রবীন্দ্র বিরোধিতা।
১৯২৩ সারে প্রবর্তিত "কল্লোল" পত্রিকার কর্ণধার ছিলেন দীনেশরঞ্জন দাশ ও গোকুলচন্দ্র নাগ। "কল্লোল" পত্রিকার আবহে দ্রুত অনুপ্রাণিত হয় প্রগতি, উত্তরা, কালিকলম, পূর্বাশা ইত্যাদি পত্রপত্রিকা। অন্যদিকে আধুনিকতার নামে যথেচ্ছাচারিতা ও অশ্লীলতার প্রশ্রয় দেয়া হচ্ছে এই রকম অভিযোগ এনে শনিবারের চিঠি পত্রিকাটি ভিন্ন বলয় গড়ে তোলে মোহিতলাল মজুমদার, সজনীকান্ত দাস, নীরদ চৌধুরী প্রমুখের সক্রিয় ভূমিকায়।
কবিতার ক্ষেত্রে যাদের নাম কল্লোল যুগের শ্রেষ্ঠ নায়ক বিবেচনায় প্রচারিত তাঁরা হলেন কবি সুধীন্দ্রনাথ দত্ত, বুদ্ধদেব বসু, অমিয় চক্রবর্তী, জীবনানন্দ দাশ, বিষ্ণু দে। তবে কাজী নজরুল ইসলাম, প্রেমেন্দ্র মিত্র, অচিন্ত্যকুমার সেনগুপ্ত, সঞ্জয় ভট্টাচর্য প্রমুখ অনেকেরই ভূমিকা কোন অংশে খাটো করে দেখবার উপায় নেই।
অচ্যিন্তকুমার সেন রচিত "কল্লোর যুগ" এ বিষয়ে একটি প্রামাণ্য গ্রন্থ।
বেলাল চৌধুরী
বেলাল চৌধুরী (জন্ম : ১২ নভেম্বর, ১৯৩৮, মৃত্যু: ২৪ এপ্রিল, ২০১৮) বিংশ শতাব্দীর দ্বিতীয়ার্ধে আবির্ভূত একজন আধুনিক বাঙালি কবি যাকে ষাট দশকের সঙ্গে চিহ্নিত করা হয়। তিনি সাংবাদিক, প্রাবন্ধিক, অনুবাদক এবং সম্পাদক হিসাবেও খ্যাতিমান। কাজের স্বীকৃতি হিসেবে তিনি ২০১৪ সালে পেয়েছেন একুশে পদক।
তাঁর জন্ম ১৯৩৮ সালের ১২ই নভেম্বর বাংলাদেশের ফেনী জেলার ফেনী সদর উপজেলার অন্তর্গত শর্শদি গ্রামে। তাঁর পিতা রফিকউদ্দিন আহমাদ চৌধুরী ও মা মুনীর আখতার খাতুন চৌধুরানী। তিনি দীর্ঘকাল ঢাকাস্থ ভারতীয় দূতাবাস কর্তৃক প্রকাশিত "ভারত বিচিত্রা" পত্রিকাটির সম্পাদকের দায়িত্ব পালন করেছেন।
২০১৭ সালের আগস্টে কিডনিজনিত সমস্যার কারণে বেলাল চৌধুরী হাসপাতালে ভর্তি হন। তাঁরপর থেকেই শারীরিক অবস্থা খুব খারাপ হতে থাকে। ২০১৮ সালের এপ্রিল মাসে তাঁকে লাইফ সাপোর্টে নেওয়া হয়েছিল এবং ২৪ এপ্রিল বেলা ১২টায় ঢাকার আনোয়ার খান মডার্ন হাসপাতালে মারা যান তিনি।
শনিবারের চিঠি
শনিবারের চিঠি বাংলাভাষার অন্যতম বিখ্যাত সাহিত্য-সাময়িকী যা বিংশ শতকের প্রথমার্ধে ১৯২৪ খ্রিস্টাব্দে প্রবর্তিত হয়েছিল। এটি ছিল একটি সাপ্তাহিক কাগজ। যোগানন্দ দাস এর প্রতিষ্ঠাতা সম্পাদক। তবে আদ্যোপান্ত শনিবারের চিঠি'র প্রাণপুরুষ ছিলেন কবি-সাহিত্যিক সজনীকান্ত দাস। "শনিবারের চিঠি" দু‌ই পর্যায়ে প্রকাশিত হয়েছিল। এর প্রথম প্রকাশ ১০ই শ্রাবণ ১৩৩১ তথা ১৯২৪ খৃস্টাব্দ। প্রতিষ্ঠালগ্নে সম্পাদক ছিলেন যোগানন্দ দাস। তবে ভাদ্র ১৩৩৪ এবং ফালগুন ১৩৩৪ সংখ্যা থেকে সজনীকান্ত দাস সম্পাদকের দায়িত্ব পালন করেছেন। এতে যারা লিখেছেন তাদের মধ্যে অন্যতম মোহিতলাল মজুমদার, হেমন্তকুমার চট্টোপাধ্যায়, নিরোদ সি চৌধুরী পরিমল গোস্বামী প্রমুখ। এঁদের ভাষা ছিল ব্যঙ্গময় ; সমালোচনার লক্ষ্য ছিল পিত্ত জ্বালিয়ে দেয়া।
এই সাপ্তাহিক সাহিত্যপত্রটি ১৯৩০-৪০-এর দশকে কলকাতা কেন্দ্রিক বাঙলা সাহিত্যের জগতে বিশেষ সাড়া জাগিয়েছিল। আধুনিক বাংলা সাহিত্যের পথিকৃৎ কল্লোল, প্রগতি, কালি-কলম, পরিচয়, পূর্বাশা, কবিতা, চতুরঙ্গ প্রভৃতি পত্রিকাসমূহের সঙ্গে শনিবারের চিঠি’র নাম জড়িত অবিচ্ছেদ্যভাবে। রবীন্দ্রনাথ-প্রমথ চৌধুরী-শরৎচন্দ্র থেকে আধুনিক বাংলা সাহিত্যের শ্রেষ্ঠ লেখকদের সংখ্যায় সংখ্যায় তুলোধোনা করে পত্রিকাটি সকলের মনোযোগের কেন্দ্রবিন্দুতে চলে গিয়েছিল। এর সঙ্গে কল্লোল গোষ্ঠীর দ্বন্দ্ব ছিল আক্রমণাত্মক ; পাশ্চাত্য আধুনিকতার স্পর্শে উদ্বেলিত কল্লোল যুগের চার পাশ ঘিরে ছিল শনি'র চক্র। তবে শনিবারের চিঠি সে সময়কার সাহিত্যচেতনাকে বিশেষভাবে অনুপ্রাণিত করেছিল।
শনিবারের চিঠি'র অন্যতম প্রধান আকর্ষণ ছিল এর "সংবাদ সাহিত্য"। এই অংশে সমসাময়িক কালে প্রকাশিত কবিতা, উপন্যাস, ছোটগল্প, প্রবন্ধ ইত্যাদি সম্পর্কে খবরাদি প্রকাশ করা হতো। ভাষা ছিল রম্য, কার্যত ব্যঙ্গার্থক। কবি জীবনানন্দ দাশ যখন ছিলেন স্বল্পালোচিত তখন শনিবারের চিঠিতে তাঁর অন্তত ৩৩টি কবিতা নিয়ে আলোচনা করা হয়েছিল।
এ কথা ভাবা অন্যায্য হবে যে, ব্যঙ্গবিদ্রূপেই শনিবারের চিঠি নিঃশেষিত হয়ে গিয়েছিল। শনিবারের চিঠি’তে তৎকালীন প্রধান লেখদের রচনা বিপুল পরিমাণে প্রকাশিত হয়েছে।
উইলিয়াম হিউলেট
উইলিয়াম (বিল) রেডিংটন হিউলেট (মে ২০, ১৯১৩ - জানুয়ারি ১২, ২০০১) একজন প্রকৌশলী এবং হিউলেট প্যাকার্ড কোম্পানির সহ-প্রতিষ্ঠাতা।
হিউলেট ১৯৩৪ সালে স্ট্যানফোর্ড বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন। ১৯৩৬ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন। ১৯৩৯ সালে স্ট্যানফোর্ড বিশ্ববিদ্যালয় থেকে তড়িৎ প্রকৌশলীর ডিগ্রি অর্জন করেন।
অ্যান্থনি হপকিন্স
স্যার ফিলিপ অ্যান্থনি হপকিন্স () বিংশ শতকের শেষভাগে আবির্ভূত ইংরেজীভাষী চলচ্চিত্রের একজন খ্যাতিমান অভিনেতা যিনি সচরাচর অ্যান্থনি হপকিন্স হিসেবেই উল্লেখিত হয়ে থাকেন। ব্রিটিশ এই অভিনেতার জন্ম ১৯৩৭ সালের ৩১ মে ডিসেম্বর তারিখে। তাঁর জনপ্রিয় একটি ছবির নাম "দ্য সাইলেন্স অব দ্য ল্যাম্বস"। এ জন্য তিনি অস্কার পুরস্কার লাভ করেছেন। ১৯৬০ খ্রিস্টাব্দে "হ্যাভ আ সিগারেট" নামীয় মঞ্চ নাটকের মধ্য দিয়ে তাঁর অভিনয় জগতে পদার্পণ। ১৯৯৩ খ্রিস্টাব্দে ইংল্যান্ডের রাণী এলিজাবেথ ২য় তাঁকে 'স্যার' উপাধিতে ভূষিত করে। সম্প্রতি তিনি অভিনয়ের পাশাপাশি চিত্রাঙ্কন এবং সঙ্গীতে মনোনিবেশ করেছেন।
ফ্রেডরিক টারম্যান
ফ্রেডরিক টারম্যান (জুন ৭, ১৯০০ - ডিসেম্বর ১৯, ১৯৮২) একজন আমেরিকান শিক্ষাবিদ। তাকে 'সিলিকন ভ্যালি'র জনক বলা হয়।
টারম্যান স্ট্যানফোর্ড বিশ্ববিদ্যালয় থেকে ১৯২০ সালে রসায়নে ব্যাচেলর ডিগ্রি এবং ১৯২২ সালে তড়িৎ প্রকৌশলে মাস্টার ডিগ্রি অর্জন করেন। তিনি ১৯২৪ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ডক্টরেট ডিগ্রি অর্জন করেন।
১৯২৫ সালে টারম্যান স্ট্যানফোর্ড বিশ্ববিদ্যালয় এ প্রকৌশল অনুষদের তড়িৎ প্রকৌশল বিভাগে শিক্ষক হিসেবে যোগদান করেন। ১৯৪২ সালে তিনি পূর্ণ অধ্যাপকে উন্নীত হন। দ্বিতীয় বিশ্বযুদ্ধের সময় টারম্যান হার্ভার্ড বিশ্ববিদ্যালয়ের রেডিও রিসার্চ ল্যাবরেটরীতে ৮৫০ এর বেশি সদস্যের দল পরিচালনা করেন। দ্বিতীয় বিশ্বযুদ্ধের পর টারম্যান স্ট্যানফোর্ড বিশ্ববিদ্যালয় এ ফিরে আসেন এবং তাকে প্রকৌশল অনুষদের ডীন হিসেবে নিয়োগ দেয়া হয়। ১৯৫১ সালে স্ট্যানফোর্ড ইন্ডাস্ট্রিয়াল পার্ক (বর্তমানে স্ট্যানফোর্ড রিসার্চ পার্ক) গঠনে অগ্রগণ্য ভূমিকা পালন করেন। ১৯৫৫ থেকে ১৯৬৫ সাল পর্যন্ত তিনি স্ট্যানফোর্ড বিশ্ববিদ্যালয় এর প্রভোস্টের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অব ইঞ্জিনিয়ারিং গঠনেও অগ্রগণ্য ভূমিকা পালন করেন।
টারম্যানের লেখা "Radio Engineering" বইটি তড়িৎ ও বেতার প্রকৌশলের অন্যতম গুরুত্বপূর্ণ একটি বই। বইটি ১৯৩২ সালে প্রকাশিত হয়। ১৯৩৮ সালে ব্যাপক সংশোধনসহ বইটির দ্বিতীয় সংস্করণ প্রকাশিত হয়। ১৯৪৭ সালে বইটির তৃতীয় সংস্করণ প্রকাশিত হয়। ১৯৫৫ সালে "Electronic and Radio Engineering" নামে বইটির চতুর্থ সংস্করণ প্রকাশিত হয়।